open-index/open-wikipedia-markdown huggingface dataset:
Razo, Carballo

**San Martiño de Razo** é unha parroquia que se localiza no norte do concello coruñés de Carballo na comarca de Bergantiños, o cal ocupa un pequeno val á beira do mar. Segundo o IGE en 2019 tiña 801 habitantes (395 mulleres e 406 homes), distribuídos en 10 entidades de poboación, o que supón unha diminución en relación ao ano 1999 cando tiña 887 habitantes.

## Patrimonio 
A praia de Razo, a 9&nbsp;km da vila de Carballo, ñe un areal de 1300 metros de lonxitude e de area fina, moi coñecido e visitado por turistas. Esta praia destaca polas actividades relacionadas co surf, debido a que ao ser unha praia de mar aberto, ten boas ondas para a súa práctica. Ademais, está practicamente unida coa praia lindeira, a praia de Baldaio, conformando ambas as dúas un espazo natural de enorme interese.

No lugar de Santa Mariña hai unha capela e un pequeno porto pesqueiro. No lugar de Nétoma está a igrexa parroquial de San Martiño.

## Galería de imaxes 

Ficheiro:Razo, Carballo 2.jpg|
Ficheiro:Merganso (Mergus), Razo, Carballo.jpg|Merganso.
Ficheiro:Praia-e-porto-razo-carballo.jpg|Vista panorámica da praia e porto de Razo.
Ficheiro:Rio praia razo.jpg|Regueiro na praia de Razo.
Ficheiro:Vista cara o mar Razor.jpg|Vista cara ó mar coas illas Sisargas ó fondo.

## Lugares e parroquias 
### Lugares de Razo 
### Parroquias de Carballo 
## Notas 
## Véxase tamén 
### Bibliografía 
* 
* 

### Outros artigos 
* Lugares de Carballo

### Ligazóns externas 
* Razo na web do concello de Carballo
Meixigo, Cambre

**San Lourenzo de Meixigo** é unha parroquia que se localiza no centro do concello coruñés de Cambre, na comarca da Coruña. Segundo o padrón municipal (INE&nbsp;2016) ten 221 habitantes (112 homes e 109 mulleres). A parroquia ten 6 lugares.

## Lugares e parroquias
### Lugares de Meixigo
### Parroquias de Cambre
## Notas
## Véxase tamén
### Outros artigos
*Lugares de Cambre
Lema, Carballo

**San Cristovo de Lema** é unha parroquia que se localiza no norte do concello coruñés de Carballo na comarca de Bergantiños. Segundo o IGE en 2019 tiña 437 habitantes (217 mulleres e 220 homes), distribuídos en 14 entidades de poboación, o que supón unha diminución en relación ao ano 1999 cando tiña 560 habitantes.

## Patrimonio 
Lema intégrase dentro do espazo natural de Razo-Baldaio. A parroquia acolle a maior parte da zona das marismas que integran este complexo xunto ás dunas. Confórmase así un ecosistema único, no que se concentra abundante e diversa vexetación que serve de refuxio a diferentes especies de aves, peixes e crustáceos.

Sábese da existencia de polo menos dúas mámoas:

* **Monte da Pena**. De 16 m de diámetro e 1,2 m de alto. Nel houbo escavacións furtivas.
* **Monte da Vixía.**  No límite con Oza. De 15 m de diámetro e 0,8 m de alto. Ten cono de violación.

## Lugares e parroquias 
### Lugares de Lema 
### Parroquias de Carballo 
## Notas 
## Véxase tamén 
### Bibliografía 
* 

### Outros artigos 
* Lugares de Carballo

### Ligazóns externas 
* Lema na web do concello de Carballo
Rus, Carballo

**Santa María de Rus** é unha parroquia que se localiza no sur do concello coruñés de Carballo na comarca de Bergantiños. Segundo o IGE en 2019 tiña 1.008 habitantes (499 mulleres e 509 homes), distribuídos en 40 entidades de poboación, o que supón unha diminución en relación ao ano 1999 cando tiña 1.377 habitantes. Con 28 quilómetros cadrados, é a parroquia máis extensa do concello de Carballo.

## Patrimonio 
A igrexa de Santa María de Rus localízase na zona de Ramil e é de estilo barroco xeométrico. No seu interior consérvase unha cruz procesional de prata realizada no século XVI.

É a máis ampla do concello e a pegada máis importante do barroco na zona. Construíuse sobre un terreo a media ladeira entre 1606 e 1823 e nela participaron importantes mestres de obra e arquitectos da época. Supuxo un grande investimento de tempo e diñeiro, o que foi posíbel grazas á iniciativa dos monxes de San Martiño Pinario, en Compostela, de quen dependían estas terras.

Non lonxe da igrexa de Santa María está a capela de Santa Eufemia, xunto a unha área recreativa con randeeiras, merendeiros etc. Dise que a capela foi construída por iniciativa dun cura, que quixo así agradecer o seu escape dos carlistas.

A 300 metros da capela encóntrase a férveda de Rus, que salta tamén sobre a falla no terreo provocada pola Depresión Meridiana, importante fenómeno xeográfico que atravesa a fachada atlántica de Galiza de norte a sur e que divide a parroquia de Rus na Alta e a Baixa.

## Lugares e parroquias 
### Lugares de Rus 
### Parroquias de Carballo 
## Notas 
## Véxase tamén 
### Bibliografía 
* 

### Outros artigos 
* Lugares de Carballo

### Ligazóns externas 
* Rus na web do concello de Carballo
Oza, Carballo

**San Breixo de Oza** é unha parroquia que se localiza no norte do concello coruñés de Carballo na comarca de Bergantiños. Segundo o IGE en 2019 tiña 584 habitantes (275 homes e 309 mulleres)  distribuídos en 14 entidades de poboación. Segundo o padrón municipal en 2004 tiña 732 habitantes (383 mulleres e 350 homes), 66 menos ca en 1999.

## Patrimonio 
miniatura|Peto de ánimas preto da igrexa.
A igrexa de San Breixo é de estilo barroco, na súa fachada consérvase unha escultura do seu patrón.

Preto da igrexa atópase un peto de ánimas e no lugar das Torres a cruz de San Verísimo.

Ademais, tense constancia das seguintes mámoas:

* Os Canedos.
* Couto da Pedra Rubia.
* Cruceiro de Arriba. Mámoa na que os continuos procesos agrícolas alteraron gravemente a masa tumularia.
* Pena.
* Seixo.
* Monte Vixía. No límite con Lema, ten 15 m de diámetro e 0,80 m de altura. Presenta cono de violación.
* Os Chans. No lugar do Rodo. Perdeu unha parte importante da masa tumularia polas actividades forestais.
* Pinar do Canteiro. No lugar de Vilar do Carballo.

## Galería de imaxes 

Ficheiro:Igrexa San Breixo de Oza.JPG|Igrexa de San Breixo.
Ficheiro:San Breixo de Oza2.JPG|Escultura de San Breixo na fachada da igrexa.

## Lugares e parroquias 
### Lugares de Oza 
### Parroquias de Carballo 
## Notas 
## Véxase tamén 
### Outros artigos 
* Lugares de Carballo

### Ligazóns externas 
* Oza na web do concello de Carballo
Sísamo, Carballo

**Santiago de Sísamo** é unha parroquia que se localiza no oeste do concello coruñés de Carballo na comarca de Bergantiños. Segundo o IGE, no 2019 a súa poboación descendera ata os 771 habitantes, sendo 384 homes e 387 mulleres. Segundo o padrón municipal de 2004 tiña 890 habitantes (462 mulleres e 428 homes), distribuídos en 19 entidades de poboación, o que supón un aumento en relación ao ano 1999 cando tiña 876 habitantes. 

## Patrimonio
miniatura|esquerda|Igrexa de Santiago de Sísamo.
A igrexa de Santiago de Sísamo é basicamente de estilo neoclásico, pero mantén algúns trazos da arte románica.

Moi preto da igrexa parroquial está o pazo do Souto, unha casa señorial construída en 1833 que acolle hoxe un establecemento de turismo rural.

## Lugares e parroquias
### Lugares de Sísamo
### Parroquias de Carballo
## Notas
## Véxase tamén
### Outros artigos
*Lugares de Carballo

### Ligazóns externas
*Sísamo na web do concello de Carballo
Ecuador (homónimos)

**Ecuador** ou **Equador** pode referirse a:

* Ecuador - país na América do Sur.
* Equador - cidade no Rio Grande do Norte, Brasil.
* Équateur - unha das provincias da República Democrática do Congo.
* Ecuador - liña imaxinaria que indica a latitude 0° do globo terrestre.
* *Equador* - libro de Miguel Sousa Tavares
* Ecuador - unha estación de metro de Santiago de Chile.
* Ecuador celeste ou astronómico
* Ecuador galáctico
* Ecuador magnético
* Ecuador térmico
Sofán, Carballo

**San Salvador de Sofán** é unha parroquia que se localiza no leste do concello coruñés de Carballo na comarca de Bergantiños. Segundo o IGE en 2019 tiña 1.437 habitantes (718 homes e 719 mulleres), distribuídos en 61 entidades de poboación, o que supón unha diminución en relación ao ano 1999 cando tiña 1.860 habitantes.

## Historia 
O 16 de febreiro de 1919 catro labregas foron abatidos a tiros por axentes da Garda Civil, cando ian na comitiva fúnebre que pretendía soterrar un neno no cemiterio vello clausurado polas autoridades municipais. Son coñecidas como as Mártires de Sofán.

## Patrimonio 
A igrexa parroquial de San Salvador de Sofán é de principios do século XVIII e reformada no XIX. Diante do templo atópase un cruceiro que data de 1660.

Na capela de Santo Adrián da Piña celébrase unha romaría tradicional.

## Asociacións 
En Sofán hai varias asociacións de eido cultural, social ou deportivo. A Sociedade Deportiva de Sofán é un club de fútbol, cun equipo de veteranos e outro sénior que xoga na Liga Preferente Norte. O Club de Caza e Tiro encárgase da xestión cinexética nos territorios de Sofán e Aldemunde. A Asociación de Mulleres Rurais naceu en 1991. En 1998 creouse a Asociación Democrática de Pensionistas. A asociación Motos Clásicas creouse en 2005, e en 2007 naceu a Sociedade Deportiva e Cultural A Piña, que ten equipos de fútbol. Outras asociacións son a ANPA do colexio A Gándara e a Asociación de Veciños, encargada de organizar as festas e outras actividades.

## Lugares e parroquias 
### Lugares de Sofán 
### Parroquias de Carballo 
## Notas 
## Véxase tamén 
### Bibliografía 
* 

### Outros artigos 
* Lugares de Carballo

### Ligazóns externas 
* Sofán na web do concello de Carballo
Vilela, Carballo

**San Miguel de Vilela** é unha parroquia que se localiza no norte do concello coruñés de Carballo na comarca de Bergantiños. Segundo o IGE, no 2019 a súa poboación era de 193 habitantes, sendo 100 homes e 93 mulleres. Segundo o padrón municipal de 2004 tiña 249 habitantes (126 mulleres e 123 homes), distribuídos en 4 entidades de poboación, o que supón unha diminución en relación ao ano 1999 cando tiña 250 habitantes. 

## Patrimonio 
miniatura|Igrexa de Vilela.
No Monte Vixía atópase unha necrópole formada por dúas mámoas.

En Vilela quedan os restos dun castro que destaca pola súa estrutura.

A igrexa de San Miguel de Vilela é de estilo barroco e constitúe un excelente miradoiro.

## Lugares e parroquias 
### Lugares de Vilela 
### Parroquias de Carballo 
## Notas 
## Véxase tamén 
### Bibliografía 
* 

### Outros artigos 
* Lugares de Carballo

### Ligazóns externas 
* Vilela na web do concello de Carballo
Cariño, Cariño

**San Bartolomeu de Cariño**

## Patrimonio 
A igrexa parroquial, na honra de San Bartolomeu, é de construción moderna e planta de cruz latina cunha soa nave e un campanario cadrado. Érguese no centro da vila na rúa San Xosé. A zona vella da vila correspóndese co que foi unha antiga vila de pescadores, con rúas estreitas e empinadas que descenden cara á praia dende o pequeno alto do Castrillón, onde houbo antigamente unha garita de vixilancia artillada. A vila nova érguese ao longo da estrada que chega dende Mera para enlazar coa AC-862 ou Estrada da Costa.

Na actualidade está consolidado como importante porto pesqueiro e tamén de carga de mineral procedente das minas de serpentinita e de seixo das parroquias de Landoi e A Pedra. No lugar de San Xiao existe unha pequena capela na que se celebra unha romaría o derradeiro sábado de xaneiro.

## Galería de imaxes 

Ficheiro:Cabo Ortegal e Aguillóns.jpg|Aguillóns e Cabo Ortegal.
Ficheiro:A_Vacariza,_Cariño.jpg|Enseada de San Xiao.
File:A Vacariza, Cariño, Cariño.jpg|A Cova, no Cabo Ortegal.
File:Faro. A Vacariza, Cariño, Cariño, Galiza.jpg|Faro do Cabo Ortegal.
File:A Vacariza, Cariño, Cariño, Galicia (Spain).jpg|Punta do Limo.
Ficheiro:Igrexa de Cariño.jpg|Igrexa de San Bartolomeu.
Ficheiro:Capela de San Xiao.jpg|Capela de San Xiao.

## Lugares e parroquias 
### Lugares de Cariño 
### Parroquias de Cariño 
## Notas 
## Véxase tamén 
### Outros artigos 
* Lugares de Cariño
Feás, Cariño

**San Pedro de Feás** é unha parroquia que se localiza no sur do concello de Cariño. Segundo o IGE en 2010 tiña 201 habitantes (102 mulleres e 99 homes), distribuídos en 14 entidades de poboación, o que supón unha diminución en relación ao ano 1999 cando tiña 264 habitantes.

## Toponimia 
Feás é un fitónimo que indica un lugar onde abunda o feo, do latín , de  ("feo") + o derivativo de abundancia .

## Xeografía 
**Feás** está situada no extremo sur do concello sobre a enseada de Susavila onde desemboca o río Seixo que atravesa esta pequena parroquia. Linda polo norte e polo oeste coa parroquia de Landoi dende a Punta do Cepo na beira da ría até o curso alto do río Seixo, polo sur limita coa parroquia de Veiga dende o monte da Franca até o rego do Mallo na enseada de Susavila e polo leste o límite e a Ría de Ortigueira, dende a Punta do Cepo até o rego do Mallo.

A estrada de Mera a Cariño cruza a parroquia de sur a norte pasando polos lugares de Susavila, A Rúa, Outeiro, Barral e Piñeiro.

## Patrimonio 
A igrexa parroquial de San Pedro está abandonada. No século XX construíuse un novo templo, dedicado á Virxe dos Remedios, anexa á parroquia de Veiga. Ten planta de cruz latina e ao seu carón pegado ao adro está o cemiterio.

O Castro da Cancela é un poboado castrexo de chaira, formado por unha croa superior e terraza. Está rodeado parcialmente por unha muralla que desaparece no lado norte e un foxo que segue en dirección leste.

## Lugares e parroquias 
### Lugares de Feás 
### Parroquias de Cariño 
## Notas 
## Véxase tamén 
### Outros artigos 
* Lugares de Cariño
A Capela, A Capela

**Santiago da Capela** é unha parroquia que se localiza no sur do concello da Capela. Segundo o padrón municipal de 2018 tiña 839 habitantes (415 homes e 424 mulleres), distribuídos en 52 entidades de poboación, o que supón unha diminución en relación ao ano 1999 cando tiña 1&nbsp;026 habitantes.

Os principais atractivos da parroquia son o parque natural das Fragas do Eume e o mosteiro de San Xoán de Caaveiro, localizado no corazón das fragas.

## Lugares e parroquias 
### Lugares da Capela 
### Parroquias da Capela 
## Véxase tamén 
### Outros artigos 
* Lugares da Capela
Sismundi, Cariño

**Santo Estevo de Sismundi** é unha parroquia do concello de Cariño. Segundo o IGE en 2010 tiña 119 habitantes (65 mulleres e 54 homes), distribuídos en 14 entidades de poboación, o que supón unha diminución en relación ao ano 1999 cando tiña 124 habitantes.

## Xeografía
** Sismundi **  está situada á beira da ría nas vertentes da Miranda  de onde baixan os regatos Chancela e Muíños que atravesan esta parroquia. Limita ao  norte coa parroquia da Pedra dende o regato Richoz na enseada da Caleira até a Fonte da Miranda e a Pena do Fraile. Polo leste linda coa Ría de Ortigueira dende o anterior regato até a Pena da Corveira. Polo sur linda coa parroquia de Landoi dende a anterior pena o límite vai cara ao oeste pola Croa do Sisto, no chao de Liñares, e polo oeste o linde tamén é coa parroquia de Landoi separada polo camiño que vai dende o Chao de Liñares até a Pena do Fraile da Miranda.

A estrada de Mera a Cariño atravesa a parroquia pola Cruz do Meixón. Desta mesma estrada, no lugar de Soutochao, parte un ramal que remata na ría cunha pequena rampla embarcadoiro.

## Patrimonio
A igrexa parroquial, na honra de Santo Estevo, está erguida no lugar da Garita. Ten unha soa planta e un pequeno altar lateral gótico. Unida á igrexa hai unha pequena capela coa seguinte inscrición:

 
Dende o embarcadoiro dos Muíños saían hai tempo as lanchas de pasaxe cara a outro embarcadoiro que hai mesmo en fronte, na Punta de Cabalar, no concello de Ortigueira. Desta actividade de pasaxe viña o antigo nome da parroquia, *San Esteban de la Pasaje*. Tamén se levaban a cabo aquí traballos de reparación nos barcos de pesca a mediados de 1900 de cando a frenética actividade pesqueira na comarca.

## Galería de imaxes

Ficheiro:Inscrición  Sismundi.jpg|Lápida no exterior da igrexa de Sismundi.
Ficheiro:Embarcadoiro de Sismundi.jpg|Embarcadoiro de Sismundi.

## Lugares e parroquias
### Lugares de Sismundi
### Parroquias de Cariño
## Notas
## Véxase tamén
### Outros artigos
*Lugares de Cariño
Cabalar, A Capela

**Santa María de Cabalar** é unha parroquia que se localiza no oeste do concello da Capela. Segundo o padrón municipal de 2018 tiña 262 habitantes (135 homes, 127 mulleres) distribuídos en 22 entidades de poboación, o que supón unha diminución en relación ao ano 1999 cando tiña 355 habitantes.

## Xeografía 
Esta parroquia localízase a unha altitude de 450 m, e é limítrofe coa Mourela (Neda) e sitúase a escasos quilómetros da casa do concello, no lugar das Neves. Está atravesada polo río Belelle e o río Xuvia-Castro.

## Clima 
A climatoloxía de Cabalar é de tipo oceánico húmido con algunhas características de clima continental. A temperatura oscila entre os 0&nbsp;°C que pódense alcanzar no inverno aos 37&nbsp;°C de máxima no mes de agosto, cunha temperatura media anual de 12&nbsp;°C. É un clima propicio para a conservación das Fragas do Eume.

## Fauna e flora 
Esta zona caracterízase polo predominio de carballos, bidueiros e ameneiros. Conta cunha gran riqueza paisaxística e xeolóxica. Tamén posúe moitas especies de animais en liberdade, os cales posúen os bosques de Cabalar como hábitat natural, como os xabarís, raposos e corzos.

## Patrimonio 
A igrexa parroquial foi construída en estilo barroco durante o século XIX. Presenta unha planta rectangular cunha soa nave e no seu interior, no centro, unha imaxe de Santa María, a patroa da parroquia. A igrexa pertence a diocese de Mondoñedo-Ferrol e ao arciprestado de Ortegal-As Pontes.

Hai varios muíños ao pé do río que se poden visitar. Conta cun museo etnográfico aberto ao público os xoves e venres polas mañás e sábados e festivos pola tarde.

## Festas 
As festas parroquiais de Santa María celébranse o 15 e o 16 de agosto.

## Gastronomía 
O requeixo elabórase nesta zona dende hai moitos anos, posúe unhas características especiais que fan que se diferencie do producido noutras zonas.

## Galería de imaxes 

Ficheiro:Belelle.JPG|Tramo da ruta do Belelle.
Ficheiro:Ferrería.JPG|Ferrería hidráulica en ruínas.
Ficheiro:MerenderoC.JPG|Merendeiro na ruta do Belelle.
Ficheiro:Belelle12.JPG|Tramo do río Belelle.
Ficheiro:Cruceiro de Cabalar..JPG|Cruceiro situado ao lado da igrexa.
Ficheiro:Cartel informativo en Cabalar..JPG|Cartel informativo en Cabalar.

## Lugares e parroquias 
### Lugares de Cabalar 
### Parroquias da Capela 
## Notas 
## Véxase tamén 
### Outros artigos 
* Lugares da Capela
João Pessoa

**João Pessoa** é a capital do estado brasileiro da Paraíba. Sitúase xunto ó océano Atlántico, no punto extremo leste de América do Sur, a ponta do Seixas, a 34º 45' 54" de lonxitude oeste.

[miniatura|250px|esquerda|Vista dos barrios de Tambaú, Manaíra e Bessa, xunto á costa do [océano Atlántico, na cidade de João Pessoa.]]
Hoxe a cidade vive do turismo nas súas praias e construcións coloniais, xunto co comercio de artesanías, o comercio en xeral (é a principal cidade comercial da Paraíba e unha das principais da Rexión Nordeste do Brasil), a industria (principalmente alimentos, bebidas e metalurxía), a construción civil e as actividades administrativas dunha capital de estado.

É sede dunha importante universidade brasileira, a *Universidade Federal da Paraíba* (UFPB) e dalgunhas institucións de ensino superior privadas, que atraen estudantes do estado e de estados veciños.

## Historia 
Unha das cidades máis antigas do Brasil, foi fundada en 5 de agosto de 1585 co nome de *Nossa Senhora das Neves*, e despois, nunha homenaxe ó rei Filipe II de España pasou a chamarse *Filipéia de Nossa Senhora das Neves*. Cando estivo baixo o dominio holandés cambiou o seu nome por *Frederikstadt*, pero cando retornou ó dominio de Portugal despois de que este recuperou a súa soberanía, volveu a chamarse *Nossa Senhora das Neves* ata 1817, cando foi rebautizada como *Parahyba*, nunha homenaxe á entón capitanía da Parahyba, da cal tornouse capital. Este nome permaneceu despois de que o Brasil se independizara (en 1822) e que se convertera nunha república, en 1889.

O nome actual, *João Pessoa*, foi adoptado nunha homenaxe ao entón *presidente da provincia da Parahyba*, o político João Pessoa, despois do seu asasinato en 1930.

## Véxase tamén
Landoi, Cariño

**Santiago de Landoi** é unha parroquia que se localiza no sur do concello de Cariño. Segundo o IGE en 2010 tiña 169 habitantes (84 mulleres e 85 homes), distribuídos en 15 entidades de poboación, o que supón unha diminución en relación ao ano 1999 cando tiña 218 habitantes.

## Xeografía 
**Landoi** esténdese pola aba oriental da Serra da Capelada co seu pico da Miranda como altura máis destacada e chega até os lindes da Ría de Ortigueira nas terras do lugar de Cabanán. Linda polo norte coas parroquias da Pedra dende a Pena do Monte da Herbeira até a Pena do Frade da Miranda e con Sismundi dende a Cova do Sisto até a Penarredonda da Curveira. Polo leste limita dende a punta anterior até a Punta do Cepo co litoral da ría. Polo sur limita coas parroquias de Feás e Veiga do concello de Ortigueira e Régoa do concello de Cedeira. Finalmente polo oeste linda coa anterior parroquia de Cedeira.

A estrada de Mera a Cariño atravesa a parroquia. Tamén o río Seixo baña as súas terras despois de captar auga de multitude de regatos que baixan dos montes da Capelada até desaugar na Ría de Ortigueira en Esteiro.

## Patrimonio 
A igrexa parroquial, na honra de Santiago, cunha soa planta e espadana no fronte está rodeada polo cemiterio e atópase no lugar do Igrexario.

A Pena do Castelo conserva restos dun poboado castrexo, no que se aprecian vestixios dos muros.

## Lugares e parroquias 
### Lugares de Landoi 
### Parroquias de Cariño 
## Notas 
## Véxase tamén 
### Outros artigos 
* Lugares de Cariño
Lariño, Carnota

**San Martiño de Lariño** é unha parroquia situada ao sur do concello de Carnota. Segundo o IGE en 2018 tiña 444 habitantes (221 homes e 223 mulleres), distribuídos en 2 entidades de poboación, o que supón unha diminución en relación ao ano 1999 cando tiña 646 habitantes. Nos últimos anos, a natalidade está a baixar mentres que a poboación componse principalmente por persoas da terceira idade.

## Patrimonio 
dereita|200px|miniatura|Faro de Lariño.
Ademais do seu patrimonio natural, como a súa praia de 1.870 m, ten diferentes construcións, tanto civís (pombais, cabaceiras, o faro de Lariño) como relixiosas (cruceiros e a igrexa parroquial). Dita igrexa levántase sobre os restos dunha antiga ermida. Presenta planta de cruz latina cunha nave principal dividida en tres espazos por arcos de medio punto cun coro de grandes proporcións.

## Galería de imaxes 

File:Faro de Lariño, Carnota, A Coruña.jpg|Faro de Lariño
Ficheiro:Faro de Lariño - Galicia (Spain).jpg
Ficheiro:Faro de LARIÑO- Carnota - Galiza.jpg

## Lugares e parroquias 
### Lugares de Lariño 
### Parroquias de Carnota 
## Notas 
## Véxase tamén 
### Outros artigos 
* Lugares de Carnota
Lira, Carnota

**Santa María de Lira** é unha parroquia que se localiza no sur do concello de Carnota. Segundo o IGE en 2011 tiña 952 habitantes (478 homes e 474 mulleres), distribuídos en 9 entidades de poboación, o que supón unha diminución en relación ao ano 1999 cando tiña 1.115 habitantes.

## Xeografía 
Está situada entre Lariño e Carnota. Lira posúe numerosas praias, como a praia de Mar de Lira (bandeira azul), ou as de Ximprón, A Gavota, Susiños e Ardileiro.

A actividade económica baséase no sector primario, sobre todo marisqueo e pesca, sendo moi famosos os ourizos da pedra mariña. Hai un porto pesqueiro no lugar de Portocubelo, podendo atopar no seu peirao muxos, maragotas e santiaguiños.

Nos últimos anos, dende o afundimento do petroleiro *Prestige* vense a desenvolver unha importante actividade arredor da protección e explotación dos recursos mariños da parroquia. Creouse a Reserva Mariña dos Miñarzos, co fin de evitar a deterioración da costa e a sobreexplotación pesqueira a que estaba sometida. As medidas tomadas foron a delimitación da zona de protección integral para mellorar a desova dos crustáceos, e a protección dos fondos rochosos e areentos, ademais dos mantos de laminarias, outras algas e esponxas para que os peixes, equinodermos, crustáceos e moluscos se desenvolvan e reproduzan na reserva.

## Patrimonio 
* O castro de Mallou é unha acrópole fortificada da idade de ferro. O castro de Miñarzos está na actual vila de Lira, polo que está moi alterado.
* A Torre dos Mouros foi un recinto fortificado medieval. En xullo de 2012 levouse a cabo unha escavación arqueolóxica..
* O hórreo de Lira, construído entre 1779 e 1814, é xunto co hórreo de Carnota o máis longo de Galicia.
* A igrexa parroquial, construída en 1760 e remodelada en 1825, destaca pola súa grande torre campanario que destaca sobre o resto da estrutura.
* A capela da Nosa Señora dos Remedios foi construída en 1706.

## Cultura 
Creouse a iniciativa Mardelira por parte da Confraría de Pescadores de Lira para dinamizar o contorno social da comunidade pescadora coa creación de talleres de pesca, o turismo mariñeiro, a pesca deportiva sostible.

## Festas 
* Remedios Novos: Martes de Pascua.
* Remedios Vellos: O sétimo martes posterior ao Martes de Pascua.
* Festa do Mar: 15 de agosto.

## Galería de imaxes 

Ficheiro:Lira, Carnota.jpg|Igrexa parroquial.
Ficheiro:Capela dos Remedios, Lira, Carnota.jpg|Capela da Nosa Señora dos Remedios.
Ficheiro:Piscifactoría de rodaballo, Lira, Carnota.jpg|Piscifactoría de rodaballo.

## Notas 
## Lugares e parroquias 
### Lugares de Lira 
### Parroquias de Carnota 
## Véxase tamén 
### Outros artigos 
* Lugares de Carnota

### Ligazóns externas 
* Mardelira, proxecto educativo da Confraría de Pescadores de Lira
Santa Comba de Carnota, Carnota

**Santa Comba de Carnota** é unha parroquia que se localiza no centro do concello de Carnota. Segundo o IGE en 2018 tiña 928 habitantes (503 mulleres e 425 homes), distribuídos en 9 entidades de poboación, o que supón unha diminución en relación ao ano 1999 cando tiña 1.299 habitantes.

## Patrimonio 
A **igrexa parroquial** foi construída en 1755, substituíndo unha románica anterior, de reducidas dimensións. Forma un conxunto monumental co hórreo, a casa reitoral e o pombal de planta circular. É de estilo barroco clasicista, de planta de cruz latina, con dúas naves laterais. O retablo é obra do escultor Ferreiro. A elevada torre engadiuse no século XIX, e a súa autoría atribúese a Carlos Aboy.

## Galería de imaxes 

Ficheiro:Santa Comba de Carnota.jpg|Igrexa parroquial.
Ficheiro:Capela de San Gregorio, Santa Comba de Carnota.jpg|Capela de San Gregorio.
Ficheiro:Hórreo de Carnota.jpg|Hórreo de Carnota.
File:2015. Igrexa de Carnota. Carnota. Galiza-2.jpg|Fachada da igrexa de Santa Comba.
Ficheiro:HórreoCarnota.jpg|Hórreo en Carnota

## Lugares e parroquias 
### Lugares de Santa Comba de Carnota 
### Parroquias de Carnota 
## Notas 
## Véxase tamén 
### Outros artigos 
* Lugares de Carnota
A Pedra, Cariño

**Santa María da Pedra**

## Patrimonio 
A igrexa parroquial, na honra de Santa María ten planta de cruz latina e segundo a tradición o nome da parroquia débese a unha virxe en pedra de toelo que se atopou no lugar de Cabaneiro. No interior ten dúas capelas románicas interesantes pola súa antigüidade.

No lugar da Cerca os indianos construíron unha escola, que hoxe é centro social dos veciños.
Na beiramar desta parroquia atópase a Punta do Castro, que foi un asentamento castrexo típico con murallas e foxo por un lado e cantís costeiros polo outro. Está catalogado como o Castro da Moura.

## Festas 
* Santo Antón. 13 de xuño.
* Nosa Señora. 15 de agosto.

## Galería de imaxes 

Ficheiro:Praia de Fornos.jpg|Praia de Fornos en Figueiroa.
Ficheiro:Machado votivo.jpg|Machado votivo atopado na praia de Basteira.

## Lugares e parroquias 
### Lugares da Pedra 
### Parroquias de Cariño 
## Notas
## Véxase tamén 
### Bibliografía 
* 

### Outros artigos 
* Lugares de Cariño

### Ligazóns externas 
* Asociación de Mulleres Rurais A Caleira
Beira, Carral

**Santa Mariña de Beira**

### Etnografía
#### Festas 
* Romaría de Santa Rita, o 22 de maio.
* Santa María do Canedo, 21 e 22 de xullo.
* San Roque das Travesas, o último domingo de agosto.

## Lugares e parroquias 
### Lugares de Beira 
### Parroquias de Carral 
## Notas 
## Véxase tamén 
### Outros artigos 
* Lugares de Carral
1412

## Acontecementos 
* 22 de marzo-24 de xuño: Compromiso de Caspe : morto Martiño I de Aragón, en 1410, sen herdeiros, o príncipe castelán Fernando de Antequera, da liñaxe dos Trastámara, é elixido rei da Coroa de Aragón.
* 28 de xuño: Fernando de Antequera sobe ao trono da coroa de Aragón como Fernando I de Aragón (até 1416), inaugurando a dinastía de Trástamara en Aragón.
* *Ordenamento sobre o encerramento dos xudeus*, decreto emitido, en Valladolid, pola rexente Catalina, durante a minoría de idade do rei Xoán II de Castela, que obriga aos xudeus a vivir apartados do resto da poboación, recluídos nos seus proios barrios ou xuderías.
** O Ordenamento completábase con outros artigos antisemitas nos reinos casteláns, que prohiben o acceso dos xudeus a cargos dependentes do goberno, como recadadores de impostos, ou oficios como físicos, cirurxiáns ou boticarios; que comesen cos cristiáns ou criasen os fillos destes etc.

## Nacementos 
* 6 de xaneiro - Xoana de Arco, heroína francesa, santa católica.
* Diego Gómez Manrique - poeta e dramaturgo castelán.

## Mortes 
* 28 de outubro - Margarida I de Dinamarca (n. 1353).

## Outros 
* Historia ano a ano
Paleo, Carral

**Santo Estevo de Paleo** é unha parroquia que se localiza no centro do concello de Carral e contén a súa capital administrativa. Segundo o IGE en 2018 tiña 3.308 habitantes (1.604 mulleres e 1.704 mulleres), distribuídos en 20 entidades de poboación, o que supón un aumento en relación ao ano 1999 cando tiña 2.002 habitantes. Ten unha área de 8,17&nbsp;km².

## Historia 
Aparece citada no *Documento Tructinio*, do ano 868, que fai referencia ás parroquias do territorio de Nemitos ou Nendos: «*Noticia de ecclesiis que sunt in Nemitos de sede hyriense ex antiquo: id est., scm. Tirsum de Mauegondo; scm. Stephanum de Paleo; scm. Vincentium de Celia sea. Maria de Porcimilio; scm. Julianum de Mandagio; scm. Stephanum de Piauela; sea. Eulalia de Sepelunca sea. Eulalia de Avegondo; scm. Martinum de Bandogia sea. María de Revoreda*».

No adro desta igrexa fusilaron en 1846 o coronel Miguel Solís, un dos Mártires de Carral.

## Cultura
### Topónimo
*Paleo* podería ser un topónimo xermánico, inda que non se coñece o seu significado.

## Galería de imaxes 

Ficheiro:Cruceiro Paleo.JPG|Cruceiro de Paleo.
Ficheiro:Fonte da Igrexa de Paleo.JPG|Fonte da igrexa de Paleo.

## Lugares e parroquias 
### Lugares de Paleo 
### Parroquias de Carral 
## Notas 
## Véxase tamén 
### Outros artigos 
* Lugares de Carral
Quembre, Carral

**San Pedro de Quembre** é unha parroquia que se localiza no centro do concello de Carral. Segundo o IGE en 2016 tiña 335 habitantes (173 mulleres e 162 homes), distribuídos en 16 entidades de poboación, o que supón unha diminución en relación ao ano 1999 cando tiña 381 habitantes.

## Cultura
### Topónimo
*Quembre* é un topónimo posiblemente prerromano que indica a existencia dunha fortificación, castro ou dunha altura. O seu uso xorde antes do século III.

### Patrimonio
***Igrexa de San Pedro de Quembre**, construída no século XIX no lugar onde se encontraba unha capela románica. Ten planta de cruz latina con dúas capelas laterais.
***Pazo da Ribeira**, situado no lugar da Ribeira, á beira do río Barcia e preto de Ponte Lago. É unha casa de planta rectangular realizada en cachotería con cantería en xambas, linteis e esquinas. Máis adiante engadíuselle unha galería de madeira pintada en branco. Ten un escudo coas armas dos Salazar e dos Alvarado. A capela esta dedicada a San Xoán Bautista.
***Pazo de Esperante**, no lugar de Esperante, separado de Cerceda polo monte Xalo. Ten dous edificios anexos con funcións de hórreo-cocheira e almacén.

## Lugares e parroquias
### Lugares de Quembre
### Parroquias de Carral
## Notas
## Véxase tamén
### Outros artigos
*Lugares de Carral
Cañás, Carral

**Santa Baia de Cañás**

### Patrimonio 
* A igrexa de Santa Baia, construída no século XVIII no lugar de Bacelo, representa un exemplo da arquitectura tradicional galega, con escasos ornamentos. A espadana que soporta o campanario é o máis destacable.
* Nesta parroquia atopábase o pazo de Cañás, do que xa non queda ningún resto.
* Nas inmediacións da estrada que une Sergude con Cañás, preto do desvío do Camiño Inglés, atópase unha antiga fonte medicinal, que contou con moita sona na comarca décadas atrás grazas ás súas altas concentracións de ferro. Actualmente está en situación de abandono.
* No lugar da Ribeira de Cañás atópase a edificación que acolle á estación depuradora de augas, que abastece actualmente ao concello de Carral, e que ata o ano 1940 abastecía a toda a cidade da Coruña. Esta edificación, de estilo modernista, foi construída en 1908 e ampliada en 1922. A depuradora de Cañás foi a segunda en España en subministrar auga filtrada á poboación.
* En Cañás están o castro de Ameás no lugar de Vista Real e o castro de Cañás na Lavandeira.

### Etnografía 
#### Festas 
Celebran as festas na honra da Virxe do Carme na primeira fin de semana de agosto e na honra de Santa Baia en decembro.

## Galería de imaxes

File:Igrexa de Santaia de Cañás 1.jpg|Igrexa de Santa Baia de Cañás en Bacelo.
File:Igrexa de Santaia de Cañás 3.jpg|Igrexa co seu cruceiro diante dela. 
Ficheiro:Igrexa Parroquial de Santa Baia de Cañás.JPG|Entrada da igrexa.
File:Igrexa de Santaia de Cañás cruceiro 4.jpg|O cruceiro no adro da igrexa.
File:Igrexa de Santaia de Cañás 6.jpg|Vista traseira da igrexa.
File:Traída de augas de Cañás 1.jpg|Traída de augas de Cañás (EMALCSA) na Ribeira de Cañás.
File:Traída de augas de Cañás 3.jpg|Traída de augas de Cañás (EMALCSA).
File:Traída de augas de Cañás 4.jpg|Traída de augas de Cañás (EMALCSA).
File:Centro Social Cañás 1.jpg|Parque infantíl no campo da festa.
File:Centro Social Cañás 2.jpg|Centro social ao fondo do campo da festa.
File:Centro Social Cañás 3.jpg|Campo da festa na Atalaia.

## Lugares e parroquias 
### Lugares de Cañás 
### Parroquias de Carral 
## Notas 
## Véxase tamén 
### Outros artigos 
* Lugares de Carral
Cedeira, Cedeira

**Santa María do Mar de Cedeira** distribuídos en 14 entidades de poboación, o que supón unha diminución en relación ao ano 2007 cando tiña 4998 habitantes.

Na xurisdición eclesiástica forma parte do arciprestado de Xuvia, pertencente á diocese de Mondoñedo-Ferrol.

## Xeografía 
**Cedeira** esténdese pola aba oriental do monte Eixil, á beira dereita do río Condomiñas. Os límites da parroquia son: polo norte a parroquia de Cervo, dende o Regueiro do Couto no río Condomiñas, polo coto Monteagudoe e a Penalonga até a fonte de Eixil chegando ó mar. Polo leste linda coa ría de Cedeira e o río Condomiñas, que a separan das parroquias de Régoa e Piñeiro. Ao sur e polo oeste limita co mar.

A parroquia conta cun antigo núcleo de poboación, a vila latina Cetaria, asentada na beira do río Condomiñas, esténdese na actualidade ao outro lado do río en territorio xa da veciña parroquia de Piñeiro no mesmo cruzamento das estradas que chegan de Ferrol e do Campo do Hospital e que teñen continuidade nunha ponte de tres arcos que cruza o río e une o núcleo de poboación. Un pouco máis río abaixo construíuse outra moderna ponte e máis recentemente unhas modernas infraestruturas portuarias pesqueiras que fan desta vila un importante enclave neste sector económico ao que contribúe tamén a praia urbana da Madalena no sector turístico e de lecer.

## Patrimonio 
Na parte alta da vila atópase a igrexa parroquial de Santa María de mediados do século XV, pero con varias reformas posteriores. Ten planta de cruz latina e unha nave lateral cunha bóveda de cantería. No seu interior atopamos algúns sepulcros de certa notoriedade. A torre do seu campanario, de forma cadrada foi construída no ano 1839.
Sobre o cantil da parte occidental do monte Eixil está a ermida de Santo Antón do Corveiro, de tradicional romaxe o día de Antón de Padua. Comezouse a construír en 1661. Está sita nunha contorna dende a que se contempla unha panorámica da entrada da ría. No interior, destaca o retablo barroco, procedente da igrexa parroquial. No campo que arrodea á ermida, atópase un cruceiro de pedra sepentina, que foi levado alí dende o antigo cemiterio de Cedeira.

Nas proximidades do espigón do porto quedan os restos dun castelo, o da Concepción, que foi erguido sobre os restos dun castro. Aparece inventariado en 1784: “con oito canóns en servizo e once inutilizados, todos de ferro fundido e conserva nove cureñas útiles e cinco inservibles”.

## Galería de imaxes 

Ficheiro:Cedeira, Galicia (Spain). Vila de Cedeira.jpg|Desembocadura do río Condomiñas
Ficheiro:Cedeira, Galiza. Vila de Cedeira.jpg|Centro do núcleo urbano
Ficheiro:Fachada-santa-maria-do-mar-cedeira.jpg| Fachada e torre da igrexa parroquial

## Lugares e parroquias 
### Lugares de Cedeira 
### Parroquias de Cedeira 
## Notas
## Véxase tamén 
### Outros artigos 
* Lugares de Cedeira
Sumio, Carral

**Santiago de Sumio** é unha parroquia que se localiza no sur do concello de Carral. Segundo o IGE en 2016 tiña 380 habitantes (192 homes e 188 mulleres), distribuídos en 20 entidades de poboación, o que supón unha diminución respecto do ano 1999 cando tiña 521 habitantes.

## Patrimonio
***Igrexa de Santiago de Sumio**, construída en 1776 polos señores de Vilasuso. Ten un escudo situado enriba da sepultura que se conserva na igrexa e un retablo barroco da sancristía. 
***Pazo de Vilasuso** no lugar de Vilasuso, de estilo barroco, de planta angular, con dous corpos da fachada principal en escuadra. Nun lateral sitúase a capela. Entre as torres da fachada principal ten un escudo que reprenda aos Vilardefracos, Bermudez de Castro, Salgado, Santiso, Lobeira e Mariño.

## Festas
Festa e Romaría de San Pedro Grande, o 28 e 29 de xullo.

## Lugares e parroquias
### Lugares de Sumio
### Parroquias de Carral
## Notas
## Véxase tamén
### Outros artigos
*Lugares de Carral
Esteiro, Cedeira

**San Fiz de Esteiro** é unha parroquia que se localiza no concello de Cedeira, na comarca de Ferrol. Segundo o padrón municipal de 2007 tiña 562 habitantes (284 homes e 278 mulleres), distribuídos en 31 entidades de poboación, o que supón unha diminución en relación ao ano 1999 cando tiña 588 habitantes.

## Xeografía 
A parroquia de **Esteiro** esténdese pola ribeira sur da ría de Cedeira e na marxe dereita do río Porto do Cabo. Ten como lindes polo norte a parroquia de Piñeiro separada polo regato de Cordobelas e o alto da Trabe; polo sur limita coas terras do concello de Cerdido no río Porto do Cabo, e polo oeste o mesmo río sepáraa das do concello de Valdoviño.

A estrada de Ferrol a Cedeira atravesa esta parroquia de norte a sur bordeando a ría polos lugares de Lamestra, Sáa, Campo da Cruz e Cordobelas. Dende esta sae outra que vai até San Román de Montoxo polos lugares de Vilela, Laxe, Sisalde e Noval

## Patrimonio 
Na beira dereita do río Lamestra ao pé da estrada que vai até San Román de Montoxo érguese a igrexa parroquial na honra de San Fiz.

## Lugares e parroquias 
### Lugares de Esteiro 
### Parroquias de Cedeira 
## Notas 
## Véxase tamén 
### Outros artigos 
* Lugares de Cedeira
Montoxo, Cedeira

**San Xiao de Montoxo** é unha parroquia que se localiza no concello de Cedeira, na comarca de Ferrol. Segundo o padrón municipal de 2007 tiña 430 habitantes (219 mulleres e 211 homes), distribuídos en 39 entidades de poboación, o que supón unha diminución en relación ao ano 1999 cando tiña 504 habitantes.

## Xeografía 
**Montoxo** está situada no extremo sueste do concello, na beira dereita do río das Mestas e na aba occidental da serra da Capelada, o que fai que este territorio sexa un tanto escarpado. Limita ao norte coa parroquia de Régoa dende o alto da Capelada baixando polo rego do Feal até a ponte da Braxe; polo leste linda co concello de Ortigueira dende o rego do Feal polos altos da Capelada e baixando por Penido de Camporredondo, Pedrasmiudas, Peado e Sedeás, até a fonte do rego de Guitín; polo sur limita co concello Cerdido dende o anterior rego até a Pasada de Vagariños no río das Mestas; polo oeste o linde é coa parroquia de San Román de Montoxo, dende a anterior pasada até a Ponte de Braxe no rego de Ferrería.

A estrada de Cedeira que enlaza coa AC-862 de Ferrol a Ortigueira no Campo de Hospital cruza a parroquia polos lugares de Cheda, Teixoeira e Mundín.

## Patrimonio 
Na beira do rego de Aneiros está a igrexa parroquial de San Xiao, e no lugar de Mundín érguese a capela de Santo Antón e Santo Ignacio.

## Lugares e parroquias 
### Lugares de San Xiao de Montoxo 
### Parroquias de Cedeira 
## Notas 
## Véxase tamén 
### Outros artigos 
* Lugares de Cedeira
Piñeiro, Cedeira

**San Cosme de Piñeiro** é unha parroquia que se localiza no concello de Cedeira, na comarca de Ferrol. Segundo o padrón municipal de 2007 tiña 437 habitantes (230 mulleres e 207 homes), distribuídos en 27 entidades de poboación, o que supón un aumento en relación ao ano 1999 cando tiña 407 habitantes.

## Xeografía 
**Piñeiro** sitúase na parte oriental da ría de Cedeira, na beira dereita do río Condomiñas e na esquerda do regato Pontigas. Polo norte o Pontigas xunto co seu afluente Candales sepárana da parroquia de Régoa até a fonte da Balteira. Polo leste linda coa parroquia de San Román de Montoxo, e polo sur con esta mesma parroquia na pena de Freixido e no lugar da Trave e coa de Esteiro dende este lugar até o regato Cordobelas na praia. E polo oeste o límite e a praia de Cedeira e o río Condomiñas.

A estrada dende Ferrol atravesa a parroquia até enlazar no lugar da Area, cunha ponte de tres arcos que a une á vila de Cedeira e coa estrada que chega ao Campo do Hospital pasando polos lugares de Campoalegre, Mosende, Casanova e Casagrande. Tamén parte desta mesma encrucillada na Area outra estrada que chega até Chímparra e os altos da Serra da Capelada.

A esta parroquia pertence o chamado ensanche da vila de Cedeira, o lugar da Area, que hoxe é a entidade da poboación máis importante.

## Patrimonio 
A igrexa parroquial, na honra de San Cosme é de cruz latina e nova construción. Érguese preto do comezo da estrada que vai até o Campo do Hospital. Tamén se ergue preto da mesma estrada o edificio que acolleu as escolas e que foi costeado pola sociedade Hijos de Cedeira en La Habana. Neste mesmo lugar da Area, coñecido como ensanche da vila de Cedeira, érguese o grupo escolar e outras edificacións notables xa derruídas e construídas ao longo dun peirao, nun recheo gañado á ribeira do río Condomiñas.

## Lugares e parroquias 
### Lugares de Piñeiro 
### Parroquias de Cedeira 
## Notas 
## Véxase tamén 
### Outros artigos 
* Lugares de Cedeira
Régoa, Cedeira

**Santa María de Régoa** é unha parroquia que se localiza no concello de Cedeira, na comarca de Ferrol. Segundo o padrón municipal de 2007 tiña 398 habitantes (201 homes e 197 mulleres), distribuídos en 25 entidades de poboación, o que supón unha diminución en relación ao ano 1999 cando tiña 442 habitantes.

## Xeografía
A parroquia de **Régoa ** esténdese polas vertentes occidentais da Serra da Capelada, parte do val do río Condomiñas até os cumes da dita Serra da Capelada e mesmo parte da vertente oriental até os afluentes do río Seixo. Limita ao noroeste co océano Atlántico, entre a Boca da Ribeira e os cantís do monte da Herbeira; polo leste as parroquias de Landoi dende o rego Couce do Arresto, afluente do Seixo, até o rego do Ameneiro na Pasada das Mestas e a de Veiga polos altos da Capelada; polo sur linda coa parroquias de Montoxo separada polo rego do Feal até a ponte de Braxe e coa de Piñeiro na fonte da Balteira e o rego da Pontigas; polo oeste limita coas parroquias de Cedeira no río Condomiñas e a de Cervo.

A estrada que vai dende Cedeira até Chímparra cruza a parroquia polos lugares de Pontigas, Nogueira, O Canaval, Igrexa, Barral e Malde.

## Patrimonio
Na beira dereita do regato do Barral e moi preto do Canaval está a igrexa parroquial na honra de Santa María. Se ben ten moita máis sona o santuario de Santo André de Teixido, erguido nun pequeno val pendurado do cantil, sobre unha antiga ermida pequena e que conta cun altar churrigueresco de certa notoriedade. Segundo Federico Maciñeira foi erguida no ano 1655 e reformada no 1785.

## Lugares e parroquias
### Lugares de Régoa
### Parroquias de Cedeira
## Notas
## Véxase tamén
### Outros artigos
*Lugares de Cedeira
San Román de Montoxo, Cedeira

**San Román de Montoxo** é unha parroquia que se localiza no concello de Cedeira, na comarca de Ferrol. Segundo o padrón municipal de 2007 tiña 447 habitantes (226 homes e 221 mulleres), distribuídos en 29 entidades de poboación, o que supón unha diminución en relación ao ano 1999 cando tiña 489 habitantes.

## Xeografía 
**San Román de Montoxo** esténdese pola marxe dereita do río das Mestas e as abas do coto de Freixido e de Penáguia. Limita polo norte coa parroquia de Piñeiro, dende o lugar da Trabe até o rego de Candales, que a separa tamén da parroquia de Régoa até a ponte de Braxe. Polo leste limita coa parroquia de Montoxo dende a dita ponte de Braxe e seguindo este regato, o coto de Aneiros e a pasada de Vagariños e o río das Mestas. Este mesmo río sepáraa polo sur da parroquia de Cerdido. Por último polo oeste limita coa parroquia de Esteiro, dende o río das Mestas até o lugar da Trabe.

A estrada de Cedeira ao Campo do Hospital atravesa a parroquia de oeste a leste por Vena, Venta da Cabra, Veciñeira, Costa, Silvela, Aneiros e Arón.

## Patrimonio 
A igrexa parroquial, na honra de San Román está situada no sur da parroquia, preto do río das Mestas e conta tamén cun cemiterio ao seu carón.

## Lugares e parroquias 
### Lugares de San Román de Montoxo 
### Parroquias de Cedeira 
## Notas 
## Véxase tamén 
### Outros artigos 
* Lugares de Cedeira